получени от живи животни родени и отгледани в Княжество Андора;
 г)
 продукти от лов или риболов в Княжество Андора;
 д)
 продукти, получени в Княжество Андора чрез изработката и обработката на продуктите, упоменати в букви a) до г), дори ако са използвани други продукти при тяхното производство, при условие че продуктите, които не са получени в Княжество Андора имат само допълваща роля при производството.
 ДЯЛ II
 РАЗПОРЕДБИ ЗА АДМИНИСТРАТИВНО СЪТРУДНИЧЕСТВО
 Член 2
 1. Продукти с произход по смисъла на настоящото допълнение при вноса си в Общността са обхванати от споразумението при представянето на:
 a)
 сертификат за движение EUR. 1, наричан по-долу „сертификат EUR. 1“. Образец от сертификата EUR. 1 е даден в приложение 2 към настоящото допълнение;
 б)
 фактура с декларация на износителя, както е дадена в приложение 3 към настоящото допълнение, изготвена от всеки износител за всяка пратка от един или повече колети, съдържащи продукти с произход, чиято обща стойност не надвишава 2 820 ECU.
 2. Следните продукти с произход, по смисъла на настоящото допълнение, при вноса си в Общността, са обхванати от споразумението, без да е необходимо да се представя нито един от документите, упоменати в параграф 1:
 a)
 стоки, изпратени от частни лица до частни лица, чиято обща стойност не надвишава 200 ECU;
 б)
 стоки, представляващи част от личния багаж на пътника, чиято стойност не надвишава 565 ECU.
 Тези разпоредби се прилагат само, при условие че тези стоки не се внасят с търговска цел и се декларират като отговарящи на условията изисквани за прилагането на споразумението, и при условие че няма съмнение относно истинността на подобна декларация.
 Случаен внос, който се състои само от стоки за лично ползване на получателите или пътниците не се счита за внос с търговска цел, ако от същността и количеството на стоките е видно, че налице няма търговска цел.
 3. До 30 април 1991 г. включително, екюто, което трябва да се използва като всяка дадена национална валута, е равностойността в тази национална валута на екюто на 3 октомври 1988 г. За всеки следващ период от две години след тази дата, то е равностойността му в тази национална валута на първия работен ден през месец октомври на годината, непосредствено предхождаща двегодишния период.
 4. Суми в националната валута на държавата износител, равностойни на сумите, изразени в екю, се определят от държавата износител и се съобщават на другите страни. Когато тези суми са по-големи в сравнение със съответните суми, определени от държавата вносител, държавата вносител ги приема, ако стоките са фактурирани във валутата на държавата износител.
 Ако стоките са фактурирани във валута на друга държава-членка на Общността, държавата вносител признава сумата, нотифицирана от съответната държава.
 Член 3
 1. Сертификатът EUR. 1 се издава от митническите власти на Андора, когато стоките, за които се отнася се изнасят. Той се предоставя на износителя, веднага след като се извърши или осигури фактически износ.
 2. Сертификатът EUR. 1 се издава от митническите власти на Андора, ако стоките, които се изнасят може да се считат за продукти с произход от Княжество Андора по смисъла на член 1 от настоящото допълнение.
 3.